Yoshihide Ohta

Yoshihide Ohta (født 14. januar 1933 i Ōmachi, Nagano, Japan, død 6. mars 2021 i Oslo) var en japansk-født norsk geolog og kartograf. 

Ohta var utdannet cand.scient. i geologi fra Hokkaidō universitet, Japan (1957) og hadde doktorgrad ved samme universitet (1962). For dette arbeidet ble han tildelt Prins Chichibus vitenskapspris. 

I midten av 1960-årene var han stipendiat ved Universitetet i Oslo i to år. Etter noen år i Japan kom han tilbake til Norge i 1972 og ble tilsatt som geolog ved Norsk Polarinstitutt. Ohta deltok på flere polarekspedisjoner (seks ganger til Antarktis og 30 ganger til Arktis). Ohta har publisert fire bøker og over 200 forskningsartikler og har oversatt Fridtjof Nansens Fram over Polhavet. Den norske polarfærd 1893-1896 til japansk.Olav Orheim, Winfried Dallmann, Fridtjof Mehlum og Synnøve Elvevold: Yoshihide Ohta 1933-2021 - Minneord i Aftenposten 29. mars 2021

Ohta malte også akvareller og oljemalerier og hadde flere separatutstillinger. 

På vegne av  UD holdt han Fridtjof Nansen Memorial Lecture i Japan i 1994. I 2009 ble han hedret med gullmedalje av Geological Society of Japan. I 2015 ble han tildelt Japans ambassadørs utmerkelse.

 Priser 
 Prins Chichibu-prisen for boken Geology of Nepal Himalayas (1973)
 Gullmedalje fra The Geological Society of Japan (2009)

 Referanser 

Kategori:Norske forskere
Kategori:Polarforskning
Kategori:Norske oversettere
Kategori:Fødsler i 1933
Kategori:Dødsfall i 2021